

**"Қазақстан Республикасының Бәсекелестікті қорғау және дамыту агенттігінің кейбір мәселелері туралы" Қазақстан Республикасы Президентінің 2020 жылғы 5 қазандағы № 428 Жарлығына өзгеріс пен толықтырулар енгізу туралы**

Қазақстан Республикасы Президентінің 2024 жылғы 30 мамырдағы № 562 Жарлығы

      ЗҚАИ-ның ескертпесі!

      Осы Жарлықтың қолданысқа енгізілу тәртібін 2-т. қараңыз.

      ҚАУЛЫ ЕТЕМІН:

      1. "Қазақстан Республикасының Бәсекелестікті қорғау және дамыту агенттігінің кейбір мәселелері туралы" Қазақстан Республикасы Президентінің 2020 жылғы 5 қазандағы № 428 Жарлығына мынадай өзгеріс пен толықтырулар енгізілсін:

      жоғарыда аталған Жарлықпен бекітілген Қазақстан Республикасының Бәсекелестікті қорғау және дамыту агенттігі туралы ережеде:

      15-тармақта:

      мынадай мазмұндағы 5-1) тармақшамен толықтырылсын:

      "5-1) құқықтық актілерге оларда бәсекелестікті шектеуге немесе жоюға әкелетін немесе әкелуі мүмкiн ережелердің болуы тұрғысынан талдау жүргізу;";

      13) тармақша мынадай редакцияда жазылсын:

      "13) конгломераттардың қызметін талдау және мониторингтеу;";

      мынадай мазмұндағы 13-1) тармақшамен толықтырылсын:

      "13-1) конгломераттардың қызметіне талдау және мониторинг жүргізу қағидаларын бекіту;";

      мынадай мазмұндағы 82-2) тармақшамен толықтырылсын:

      "82-2) мемлекеттік органдар мен заңды тұлғалардың Қазақстан Республикасы Президентінің тапсырмасы бойынша бастама жасалған экономиканы қолдау, халықтың іскерлік белсенділігі мен жұмыспен қамтылуын ынталандыру үшін дағдарысқа қарсы іс-шаралар кешенін іске асыру жөніндегі қызметін қоспағанда, мемлекеттік қолдау шараларын көрсететін тұлғалардың қызметіне Қазақстан Республикасы Кәсіпкерлік кодексінің 194-бабында көзделген талаптардың сақталуы тұрғысынан мониторинг жүргізу қағидаларын әзірлеу және бекіту;";

      мынадай мазмұндағы 83-1) тармақшамен толықтырылсын:

      "83-1) конгломераттардың мемлекеттік тізілімін жүргізу;";

      мынадай мазмұндағы бөліммен толықтырылсын:

      "Агенттіктің қарамағындағы мемлекеттік мекемелердің тізбесі

      Қазақстан Республикасы Бәсекелестікті қорғау және дамыту агенттігінің "Бәсекелестіктің дамуын талдамалық зерттеу орталығы" республикалық мемлекеттік мекемесі.".

      2. Осы Жарлық 2024 жылғы 8 маусымнан бастап қолданысқа енгізілетін осы Жарлықтың 1-тармағының алтыншы, жетінші, сегізінші, тоғызыншы, он екінші және он үшінші абзацтарын қоспағанда, алғашқы ресми жарияланған күнінен кейін қолданысқа енгізіледі.

|  |  |
| --- | --- |
|
*Қазақстан Республикасының**Президенті*
 |
*Қ. Тоқаев*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК